Planting: Bezbednost izvora energije ključna
Koliko Sjedinjene Države zavise od uvozne nafte i odakle ona dolazi? Da li je Bliski istok najvažniji američki snabdevač crnim zlatom?
Prema podacima američkog sekretarijata za energetiku Sjedinjene Države troše gotovo 19 miliona barela nafte dnevno, od čega oko 9 i po miliona barela dolazi iz uvoza. Međutim, zemlje Bliskog istoka nisu najglavniji snabdevači, kaže analitičar naftnog tržišta i bivši funkcioner Američkog naftnog instituta, kaže Planting. U Sjedinjenim Državama raste pritisak za oslobađanje od zavisnosti od uvozne nafte pa je predsednik Obama nedavno objavio plan kako da se to ostvari putem smanjenja uvoza i povećanja domaće proizvodnje i efikasnosti potrošnje, kao i prelaskom na biogoriva i prirodni gas. Ron Planting smatra da će to doprineti stabilnosti svetskog tržišta nafte. kaže Planting. Planting kaže da, kada se različiti izvori energije međusobno nadmeću, cene imaju tendenciju izjednačavanja, jer ako jedan izvor postane mnogo jeftiniji ljudi će više kupovati tu vrstu energenta, pa će proizvođači tragati za većim brojem izvora. U Sjedinjenim Državama, kaže on, trenutno je prirodni gas jedan od najjeftinijih energenata, zbog tehnoloških napredaka koji su u poslednjih 5 godina omogućili povećanje proizvodnje od 20 odsto. Međutim, Amerikanci kao i svi drugi želeli bi da gorivo koje sada troše u svojim automobilima bude jeftinije. Kakvi su dugoročni izgledi za jeftine izvore energije, pitali smo Rona Plantinga. kaže Planting. Planting kaže da je oprezno optimističan prema planu predsednika Obame za smanjenje zavisnosti Sjedinjenih Država od uvozne nafte. Međutim, on misli da se Obamin plan pre svega odnosi na bezbednost izvora energije. kaže on. U međuvremenu, kaže Planting, Amerikanci postepeno usvajaju mere štedljivog trošenja energije što se vidi i po tome što je uvoz nafte u SAD u poslednjih 5 godina opao za oko 2 miliona barela dnevno.